Daniyada yuzni bekitib yurish taqiqlanishi mumkin

Daniyada yuzni yashirib yurish, shu jumladan, musulmon ayollarining an’anaviy liboslari taqiqlanishi mumkin. Bu haqda, AP’ga asoslanib, “Interfaks” xabar bermoqda.

Aytilishicha, Daniya parlamentining katta qismi, shu jumladan, muxolifat vakillari ham mazkur qonun loyihasini qabul qilishga xayrixohlik bildirgan.
Daniya liberal partiyasi vakili Yakob Ellemann-Yensen parlament yig‘ilishida ushbu qonun loyihasi biror dinga qarshi qaratilmaganini, balki birinchi navbatda xavfsizlik masalalarini inobatga olib qabul qilinayotganini ta’kidlab o‘tdi.